**ชื่อเรื่อง** การพัฒนาผลสัมฤทธิ์ด้านการอ่านจับใจความสำคัญ โดยใช้เทคนิค SQ4R
เพื่อส่งเสริมการคิดวิเคราะห์ สำหรับนักเรียนชั้นมัธยมศึกษาปีที่ 1

**ผู้วิจัย** นางปิยวรรณ อุดม

**ตำแหน่ง** ครู วิทยฐานะ ครูชำนาญการพิเศษ

**สถานศึกษา** โรงเรียนสุวรรณภูมิวิทยาลัย อำเภอสุวรรณภูมิ จังหวัดร้อยเอ็ด

**ปีที่พิมพ์** 2560

**บทคัดย่อ**

 การวิจัยครั้งนี้มีวัตถุประสงค์เพื่อ 1) พัฒนาผลสัมฤทธิ์ด้านการอ่านจับใจความสำคัญ โดยใช้เทคนิค SQ4R เพื่อส่งเสริมการคิดวิเคราะห์ ประกอบแบบฝึกทักษะ ของนักเรียนชั้นมัธยมศึกษา
ปีที่ 1 ที่มีประสิทธิภาพตามเกณฑ์ 80/80 2) เปรียบเทียบผลสัมฤทธิ์ทางการเรียนรู้ด้านการอ่าน
จับใจความสำคัญ ของนักเรียนชั้นมัธยมศึกษาปีที่ 1 ระหว่างก่อนเรียนและหลังเรียน และ 3) ศึกษาความพึงพอใจของนักเรียนที่มีต่อการพัฒนาแบบฝึกทักษะภาษาไทย เรื่อง ด้านการอ่านจับใจความสำคัญ โดยใช้เทคนิค SQ4R ของนักเรียนชั้นมัธยมศึกษาปีที่ 1 กลุ่มตัวอย่างในการทำวิจัย คือ นักเรียนชั้นมัธยมศึกษาปีที่ 1 โรงเรียนสุวรรณภูมิวิทยาลัย ภาคเรียนที่ 1 ปีการศึกษา 2560 จำนวน
172 คน ได้มาโดยการสุ่มแบบกลุ่ม เครื่องมือที่ใช้ในการเก็บรวบรวมข้อมูล ได้แก่ 1) แผนการจัดกิจกรรมการเรียนรู้ จำนวน 15 แผน ๆ ละ 2 ชั่วโมง 2) แบบฝึกทักษะการอ่านจับใจความ จำนวน
5 ชุด 3) แบบทดสอบวัดผลสัมฤทธิ์ทางด้านการอ่านจับใจความ เป็นแบบทดสอบปรนัย 4 ตัวเลือก จำนวน 30 ข้อ ซึ่งผู้วิจัยสร้างขึ้นตามแนวการสร้างและหาคุณภาพแบบอิงเกณฑ์ และ 4) แบบสอบถามความพึงพอใจที่มีต่อการจัดกิจกรรมการเรียนรู้เพื่อพัฒนาผลสัมฤทธิ์ด้านการอ่านจับใจความสำคัญ โดยใช้เทคนิค SQ4R ซึ่งเป็นแบบมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าเฉลี่ย ส่วนเบี่ยงเบนมาตรฐาน และทดสอบสมมติฐาน โดยใช้ t-test (Dependent Samples)

 **ผลการวิจัยมีดังนี้**

1. แผนการจัดการเรียนรู้เพื่อพัฒนาผลสัมฤทธิ์ด้านการอ่านจับใจความสำคัญ โดยใช้เทคนิค SQ4R เพื่อส่งเสริมการคิดวิเคราะห์ ของนักเรียนชั้นมัธยมศึกษาปีที่ 1 ที่สร้างขึ้น มีประสิทธิภาพ 86.04/82.17